**ДО**

**ОБЩИНСКИ СЪВЕТ**

**НА ОБЩИНА МАДЖАРОВО**

**ДОКЛАДНА ЗАПИСКА**

**от**

**Ерджан Сабахтин Юсуф**

**Кмет на община Маджарово**

**Относно:** Програма за овладяване популацията на безстопанствените кучета на територията на община Маджарово 2025 – 2028 г. и план за действие на община Маджарово.

**УВАЖАЕМИ ОБЩИНСКИ СЪВЕТНИЦИ,**

На основание чл.40, ал.1, ал.2, ал.3, и ал.4 от Закона за защита на животните предлагам да се приеме програма за овладяване популацията на безстопанствените кучета на територията на община Маджарово 2025 – 2028 г.

**М О Т И В И**

Към Програма за овладяване популацията на безстопанствените кучета на територията на община Маджарово 2025 – 2028 г.

**Мотиви към проекта**: Необходимостта от разработването на Програмата възниква в резултат на Европейските изисквания по отношение на грижата и хуманното отношение към животните и конкретните механизми за овладяване на популацията на безстопанствени кучета в населените места.

Програмата е изготвена в изпълнение на чл. 40, ал. 1, ал. 2, ал. 3 и ал. 4 от Закона за защита на животните и във връзка с Националната програма за овладяване популацията на безстопанствените кучета на територията на Република България.

**Целите, които се поставят**: Целите на настоящата Програма са:

* Установяване на контрол върху популацията на домашните и безстопанствени кучета на територията на общината, гарантиращо здравето на хората и безопасността на селищната среда.
* Редуциране броя на уличните кучета да трайно намаляване на популацията съгласно разпоредбите на действащото законодателство;
* Намаляване до минимум рисковете от разпространяване на зоонози;
* Развиване на чувство на отговорност при отглеждане на кучета и хуманно отношение към животните, насърчаване на тяхната кастрация и регистрация

**Очаквани резултати** от прилагането на Програмата: С изпълнението на заложените в Програмата мерки се очаква да бъдат постигнати следните резултати:

* Овладяване на броя на безстопанствените кучета на територията на община Маджарово до трайното изчезване на явлението „безстопанствено куче“;
* Повишаване качеството на чистотата на селищната среда;
* Идентификация и регистрация на домашните кучета, отглеждани на територията на община Маджарово.

**Финансови средства**, необходими за прилагането на програмата:

Необходимите финансови средства за изпълнението на Програмата ще бъдат осигурени от:

* Държавен бюджет;
* Общинския бюджет;
* Постъпленията на такса за притежаване на куче;
* Дарения от физически и юридически лица;
* Европейски проекти и международни програми;
* Финансови средства от организациите за защита на животни;
* Министерски съвет, по предложение на Министъра на земеделието, храните и  
  горите, и Министъра на финансите, може да представи средства за изпълнение на  
  програмата.

**Анализ за съответствието с правото на Европейския съюз:** Проектът на Програмата за овладяване популацията на безстопанствените кучета на територията на община Маджарово напълно съответства и е синхронизирана с изискванията на Европейското законодателство в тази област.

Предвид гореизложените мотиви, предлагам на Общински съвет - Маджарово да приеме следния проект за

**РЕШЕНИЕ:**

На основание чл. 21, ал. 1, т. 12 и ал. 2 от Закона за местното самоуправление и местната администрация, във връзка с чл.40 Закона за защита на животните (ЗЗЖ) и чл.26 от Закона за нормативните актове, Общински съвет – Маджарово:

І. Приема Програма за овладяване популацията на безстопанствените кучета на територията на община Маджарово 2025- 2028г. и план за действие на община Маджарово.

ІІ. Възлага на Кмета на община Маджарово да извърши последващите действия в изпълнение на Програмата.

**ЕРДЖАН ЮСУФ**

*Кмет на Община Маджарово*